Cyber-shot-brugervejledning
Udskriv
Hovedside > Brug af MENU-punkter (Optagelse) > MENU-punkter (Optagelse) > Fokus

## Fokus

Sådan fokuserer du på motiver nær kanten af skærmen
Du kan ændre fokuseringsmetoden. Brug menuen, når det er svært at opnå korrekt fokus med automatisk fokuseringsindstilling.
AF står for "Automatisk fokusering", en funktion, der automatisk justerer fokuseringen.
Den valgte AF-områdesøgerramme vises på skærmen.

1. MENU (Fokus) ønsket tilstand

| (Multi-AF) | Fokuserer automatisk på et motiv på alle afstande i områdesøgerens ramme. Når du trykker udløserknappen halvvejs ned i optagetilstanden for stillbilleder, vises der en grøn ramme rundt om det område, der er fokuseret. Når Registrering af ansigter-funktionen er aktiveret, arbejder AF med prioritet på ansigter.
| (Center-AF) | Fokuserer automatisk på et motiv i centrum af områdesøgerens ramme. Bruges det sammen med funktionen AF-lås, kan du komponere billedet, som du ønsker det.

Bemærk

- Når du anvender [Digital zoom], er AF-områdesøgerrammen deaktiveret og vises med en stiplet linje. I dette tilfælde fungerer kameraet ved at fokusere på motiverne midt på skærmen.

- Når fokustilstanden er indstillet til andet end [Multi-AF], kan du ikke anvende Registrering af ansigter-funktionen.

- Du er muligvis ikke i stand til at indstille visse MENU-punkter afhængigt af den valgte optagetilstand. Se "MENU-punkter, som ikke er til rådighed i visse optagetilstande" for yderligere oplysninger. [Detaljer]

### Sådan fokuserer du på motiver nær kanten af skærmen

Hvis motivet er ude af fokus, skal du gøre følgende:

1. Omkomponer billedet, så motivet er placeret i midten af AF-områdesøgeren (A), og tryk udløserknappen halvvejs ned for at fokusere på motivet (AF-lås).

1. Når indikatoren for AE/AF-låsen (B) holder op med at blinke og lyser konstant, skal du vende tilbage til det indstillede motiv og trykke udløserknappen helt ned.

- Du kan lave proceduren om så mange gange som nødvendigt, så længe du ikke trykker udløserknappen helt ned.

Tilbage til top